**JEGYZŐKÖNYV**

**Készült:** Telki Község Képviselő-testülete Pénzügyi Bizottságának 2016. február 22-én a Polgármesteri Hivatal tárgyalójában megtartott nyilvános üléséről.

**Jelen vannak:**

Földvári-Nagy László Bizottság elnöke

Szigeti Antal Bizottság tag

Fillinger Zsófia Bizottsági tag

Láng Richárd Bizottsági tag

Király Péter Bizottság tag

Deltai Károly Polgármester

Halász Terézia Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoport

**Földvári-Nagy László bizottsági** **elnök** köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja.

A jegyzőkönyv hitelesítésre Szigeti Antal bizottsági tagot kéri fel.

Telki Község Képviselő-testülete Pénzügyi- Bizottsága (egyhangú szavazattal - 5 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

**Napirendi pontok:**

1./ Az önkormányzat 2016. évi költségvetési rendeletének elfogadása

**Előterjesztő: Polgármester**

2.**/** Az építményadóról és a telekadóról szólóhelyi rendelet felülvizsgálata

**Előterjesztő: Polgármester**

3./Fogászati ügyeleti tevékenység ellátására

**Előterjesztő: Polgármester**

**Zárt ülés:**

4./ Az önkormányzat tulajdonában levő Telki, Sármány utca (Öreghegy) 14. szám

( Telki, 1369 hrsz.-ú ) ingatlan értékesítéséről

**Előterjesztő: Polgármester**

Napirendek tárgyalása

**1./ Az önkormányzat 2016. évi költségvetési rendeletének elfogadása**

**Előterjesztő: Polgármester**

*Az előterjesztés a jegyzőkönyv melléklete.*

**Földvári-Nagy László Bizottság elnöke:** A múlt ülésen ezt már tárgyaltuk. Körünkben van Vetési Vincéné Pénzügyi Csoportvezető, ha bárkinek kérdése van kérem tegye fel.

Kérdezem a bizottság tagjait és a többi képviselőt is, hogy van-e valami hozzáfűzni való, kérdése. Ha nincs felteszem szavazásra a kérdést.

**Földvári-Nagy László Bizottság elnöke:** Kérdezem, hogy, aki a beterjesztett költségvetést támogatja és a testület részére elfogadásra javasolja az kérem most szavazzon.

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**11/2016. (II.22.) PÜB. számú**

**állásfoglalása**

A Pénzügyi Bizottság 3 igen szavazattal, 2 tartózkodással elfogadásra javasolja a beterjesztett költségvetést a képviselő-testület részére.

**2./ Az építményadóról és a telekadóról szóló helyi rendelet felülvizsgálata**

**Előterjesztő: Polgármester**

*Az előterjesztés a jegyzőkönyv melléklete.*

**Földvári Nagy László bizottság elnöke**: Ezt is tárgyaltuk az előző ülésen. Törvényességi felhívás érkezett ezzel kapcsolatban.

Kérdezem, hogy ezzel kapcsolatba van –e valakinek kérdése, hozzáfűzni valója.

**Halász Terézia képviselő:** Én nem voltam itt a múltkori üléseken. Nem értem, hogy egy hatályon kívüli rendelettel kapcsolatban, miért kell nekünk újra tárgyalnunk. Ezt az az adórendeletet, amit itt kifogásolnak hatályon kívül helyeztük. Azóta módosítottuk többször is az adórendeletet.

**dr.Lack Mónika jegyző:** Ez a két rendelet hatályos, valóban azóta módosítottuk, de az alaprendelet is hatályos és az észrevételek erre érkeztek. Azzal, hogy módosul az alaprendelet hatályos, az alaprendeletbe bele épül a módosító rendelkezés

Beszéljünk egy két mondatot a rendeletekről. Törvényességi észrevétel érkezett az önkormányzat részére, részben formai részben tartalmi okok miatt. Ezt bemutattuk az elmúlt ülésen a képviselő-testület részére.

Az építményadó vonatkozásában a kifogásolt rendelkezésé a tartalmi része az érintette az állandó lakcím kedvezményeket, amelyek alapján jogszabálysértést talált a kormányhivatal. A cél nem, annak a megfogalmazását formáját tartják jogszabálysértőnek. Ezért kérték fel a testületet a rendelet hatályon kívül helyezésére illetve módosítására, ha nem teszünk eleget hivatalból elrendelik a további intézkedéseket.

Ezért kértük, hogy a testület fogadja el az észrevételben foglaltakat és tegyen javaslatot a módosítása.

**Halász Terézia képviselő:** Azt nem értem, hogy ez a rendelet már 2006 előtt megszületett, azért született ez a rendelet, hogy arra ösztönözzük a lakosokat, hogy jelentkezzenek be állandó lakosnak a normatív állami támogatások miatt.

Azt nem értem a Kúria részéről, hogy amikor mi az állami normatívákat az állandó bejelentett lakók után kapjuk, akkor ő a mi rendeletünkben miért kifogásolják az állandó bejelentett lakosokat.

**dr. Lack Mónika jegyző:** Elhangzott, hogy ez nem csak a telki rendeleteket érinti, hanem ezt a témakört vizsgálta a Kormányhivatal.

**Halász Terézia képviselő:** A másik, amit jeleztem, hogy a rendelet szövegében a szociális rászorultság megfogalmazása esetén egy korábban hatályos ellátásokat nevesít a rendelet.

**dr. Lack Mónika jegyző:** A szöveghez kapcsolódóan módosításokat kérnék a kiküldött anyaghoz képest az alábbiak szerint:

Ez érinti a 2.§-t a szociális rászorultság megfogalmazása: amit már 2015. november 30-án elfogadott helyi rendelet már helyesen tartalmaz, annak az átemelését kérem.

Módosítani javaslom a 3.§. (1) mondatában szereplő adóköteles megfogalmazást. A jogszabályi pontosítás szövege szerint.

Az elmúlt ülésen megfogalmazott irányvonalnak megfelelően beépítettünk egy értelmező rendelkezéseket az életvitelszerű lakóhely használat megfogalmazására, illetve a mentesség és kedvezménynek a létjogosultságát az életvitelszerű lakhatáshoz kötjük**.**

**Takács Zoltán alpolgármester:** Erről most kell-e dönteni, vagy ez olyan, amire ráérünk később is.

**dr. Lack Mónika jegyző:** Amiről döntenünk kell annak a rendelkezésnek a hatályon kívül helyezése, ami az állandó lakcímről rendelkezik.

Mivel itt új rendeletalkotásról van szó, a helyzet úgy oldható meg, hogy az új rendelet megalkotásával nem hozhatunk olyan szabályokat, melyek az adózóra kedvezőtlenebb szabályokat jelentenének. Az új módosító rendelkezést beépítettük a rendeletbe, de az átmeneti rendelkezéseknél szabályoztuk, hogy amennyiben a korábbi szabályozás kedvezőbb volt az adózó részére, akkor azokat a szabályokat kell alkalmazni még a 2016-os évben.

A telekadó tekintetében volt a testületnek egy olyan javaslata, hogy vizsgáljuk meg, hogy a kifogásolt állandó lakos kedvezményt érintő kárpótlási és tagi részaránya tulajdonú ingatlanok esetében, ha a kárpótlási kedvezményt kivesszük és csak a tagi részarány tulajdon kedvezményt hagyjuk benne, de azt a kifogásnak megfelelően nem kötjük állandó telki lakcímhez annak milyen következménye van.

Vizsgáltuk a Szigeti úr közreműködésével, hogy amennyiben a kárpótlásban visszakapott földek tulajdonosai kikerülnének az adózói körből a részarány tulajdon milyen mértéket képviselne azzal, hogy nem csak a telkiekre van leszűkítve, hanem egyéb telkiből már elszármaztatott adózók tekintetében is. A kimutatásból azt tudtuk megállapítani, hogy kb. 1,5- 1,7 millió forinttal csökkentett adóbevételt eredményezne. Ezt opcióként tettük fel, hogy foglaljon állást a képviselő-testület ebben a kérdésben**.**

**Szigeti Antal bizottság tagja:** Zoltán javaslata volt ez és én ezúton is köszönöm. Sajnos a részarány tulajdonosoknál rengetegen vannak, akik már nem telki lakosok.

Ha úgy módosulna a rendelet csak a részarányosokat kivéve, nem is vizsgálva a kárpótoltakat is kb. 1,5- 1,7 millió forint adókiesést jelentene.

**Takács Zoltán alpolgármester.** Mennyi a Telkiben lakó kárpótoltak**.**

**Szigeti Antal bizottság tagja:** A nagy része a területeknek részarányban visszakapott, minimális a kárpótlási. Én is látom, hogy erről, ahhoz hogy továbbmenjünk, ha a testület azt mondja, hogy ilyen feltétel mellett is vessük ki. Tehát a kedvezményes telkek nagy része részarányból származik.

**Szigeti Antal bizottság tagja**: Kérem, hogy nyilatkozzunk, hogy ilyen összegről beszélhetünk-e vagy sem, feleslegesen ne dolgoztassuk a hivatalt, ha ezt nem támogatja a testület.

**dr. Lack Mónika jegyző** : Itt is a hatályon kívül helyezésről nem döntenünk, ha módosítani szeretnénk azt még ősszel is megtehetjük.

**Szigeti Antal bizottság tagja**. Kérem, hogy hagyjuk nyitva azt az opciót, hiszen év végéig van még időnk, hogy ezt a nagyon nehezen kiizzadt kompromisszumot, nem ilyen, hanem más módon dolgozzuk ki. Ha időközben egy más lehetőség azt hagyjuk nyitva. Ezért kérem, hogy az adókról szavazzunk külön.

**dr. Lack Mónika:** Lenne néhány érdemi javaslat a kiküldött anyaghoz. A tervezetbe szerepel kék bekezdésekkel a 2.§. (3) bekezdése a törvényességi felhívás szerint. 5.§.–ban elírás történt az életvitelszerű szót kérem kivenni. A 5.§-ba bele került a magánút, mint adómentes kategória, ennek beépítésére teszünk javaslatot.

**Fillinger Zsófia bizottság tagja:** Hol vannak ilyen területek**.**

**dr. Lack Mónika jegyző:** Muskátli utcánál az autómosó épületénél, az Orgona utcánál.

**Földvári-Nagy László Bizottsági elnök:** *szavazásra bocsátja az építményadóról szóló rendelettervezet elfogadását.*

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**12/2016. (II.22.) PÜB. számú**

**állásfoglalása**

A Pénzügyi Bizottság 5 igen szavazattal egyhangúlag elfogadásra javasolja a képviselő-testületnek az építményadóról szóló rendelettervezetet.

**Földvári-Nagy László Bizottsági elnök:** *szavazásra bocsátja az építményadóról szóló rendelettervezet elfogadását.*

**Takács Zoltán** **bizottság tagja**: Én szándékosan nem javaslok, semmit, mivel a kedvezménnyel kapcsolatos álláspontomat már egyszer elmondtam. Jutottunk egy kompromisszumra, Most egy olyan kényszerhelyzetbe kerültünk, amit ránk kényszerítettek.

Pont mostanában olvastam egy alkotmánybírósági döntést, hogy a Kúria a jogegységi határozataiban meddig menthet el. Kiterjeszteni nincs joga a Kúriának. Ha lenne támogatottsága egy közös fellépésnek, akkor én javasolnám, hogy próbáljuk meg.

**Szigeti Antal** **bizottság tagja**: Nem értem miért nem lehet, hogy az önkormányzatok magunk döntsenek a kedvezményekről, miért szólnak bele kívülről.

**Földvári-Nagy László Bizottsági elnök:** Én értem a kedvezmény szempontját, de ez az összeget figyelembe véve soknak tűnik.

Ha jól emlékszem azt mondtuk, hogy amit döntünk az január 1-től lesz hatályos.

**Szigeti Antal bizottság tagja:** Én azért kérem, hogy azért tartsuk fenn a lehetőséget, hogy a kedvezményt hagyjuk még nyitva. Hátha találunk valami lehetőséget.

**Földvári-Nagy László Bizottsági elnök:** *szavazásra bocsátja az építményadóról szóló rendelettervezet elfogadását.*

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**13/2016. (II.22.) PÜB. számú**

**állásfoglalása**

A Pénzügyi Bizottság 4 igen szavazattal, 1 tartózkodással elfogadásra javasolja a képviselő-testületnek a telekadóról szóló rendelet-tervezetet azzal a kiegészítéssel, hogy a november végéig próbáljunk meg az eredeti célt érvényesítve a helyben lakók számára valami hasonló kedvezményt kidolgozni.

3./Fogászati ügyeleti tevékenység ellátására

**Előterjesztő: Polgármester**

*Az előterjesztés a jegyzőkönyv melléklete.*

**Földvári-Nagy László Bizottsági elnök:** Volt egy korábbi határozatunk, hogy 40.000.- Ft-tal támogatja az ügyeletet.

**Deltai Károly polgármester:** Félreértés volt az összeg tekintetében. Az ajánlott árhoz képest 10 % kedvezményt javasoltak, ami nem 40.000.- Ft hanem 45.000.- Ft**.**

**Földvári-Nagy László Bizottsági elnök:** *szavazásra bocsátja az előterjesztést.*

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**14/2016. (II.22.) PÜB. számú**

**állásfoglalása**

A Pénzügyi Bizottság 5 igen szavazattal javasolja a képviselő-testületnek azt, hogy a Telki, fogorvosi ügyeletet havi 45.000.- Ft-tal támogassuk havonta.

Az ülésen több kérdés, hozzászólás, észrevétel nem hangzott el. A bizottság elnöke megköszönte a jelenlévők munkáját, az ülést bezárta.

Földvári-Nagy László Szigeti Antal

Bizottság elnöke Bizottsági tag